ବ୍ରହ୍ମପୁର, ଅକ୍ଟୋବର ୫(ଲୋକାଲ ୱାୟାର): କୋଭିଡ ନିୟମ ଉଲ୍ଲଂଘନ କରିବା ଅଭିଯୋଗରେ କ୍ଷୁଦ୍ର ବ୍ୟବସାୟୀଙ୍କଠାରୁ ବ୍ରହ୍ମପୁର ମୁ୍ୟନିସିପାଲିଟିର ଉଚ୍ଛେଦକାରୀ ବିଭାଗ ପକ୍ଷରୁ ଜରିମାନା ଆଦାୟ କରାଯାଉଛି ।
ଏହାକୁ ଭିତ୍ତି କରି ବିଜେପି ଜିଲ୍ଲା ୟୁନିଟ୍ ପକ୍ଷରୁ ସୋମବାର ବ୍ରହ୍ମପୁର ପୌରପାଳିକା ଆଗରେ ବିକ୍ଷୋଭ ପ୍ରଦର୍ଶନ କରାଯାଇଛି ।
କୋଭିଡ ଯୋଗୁଁ ବ୍ୟବସାୟୀମାନେ ନିଜ ନିଜର ବ୍ୟାବସାୟିକ ପ୍ରତିଷ୍ଠାନଗୁଡ଼ିକରେ ତାଲା ପକାଇ ଦେଇଥିବା ବେଳେ ଏବେ ଅନଲକ୍ ଯୋଗୁଁ ପୁଣି ଥରେ ନିଜ ନିଜ ବ୍ୟବସାୟ ଛିଡ଼ା କରିବାକୁ ସଂଘର୍ଷ କରୁଛନ୍ତି ।
ମାତ୍ର ବ୍ରହ୍ମପୁର ପୌରପାଳିକାର ଉଚ୍ଛେଦକାରୀ ବିଭାଗ ପକ୍ଷରୁ ସେହି କ୍ଷୁଦ୍ର ବ୍ୟବସାୟୀଙ୍କ ପାଖରୁ କୋଭିଡ ନିୟମ ଉଲ୍ଲଂଘନ ଅଭିଯୋଗରେ ଅତ୍ୟଧିକ ଜରିମାନା ଆଦାୟ କରିବା ଉଚିତ୍ ନୁହେଁ ବୋଲି ଜିଲ୍ଲା ବିଜେପି ସଭାପତି ବିଭୂତି ଜେନା କହିଛନ୍ତି ।
ସେ କହିଛନ୍ତି, କୋଭିଡ ସଂକ୍ରମଣକୁ ରୋକିବା ଦିଗରେ ସରକାର ନେଉଥିବା ପଦକ୍ଷେପକୁ ଆମେ ସମର୍ଥନ କରୁଛୁ ହେଲେ କ୍ଷୁଦ୍ର ବ୍ୟବସାୟୀଙ୍କ ଠାରୁ ଏପରି ଜୋରିମାନା ଆଦାୟ କରିବାକୁ ଆମେ ବିରୋଧ କରୁଛୁ ।
ଜରିମାନା ଲାଗୁ କରିବା ପୂର୍ବରୁ ବ୍ରହ୍ମପୁର ମୁ୍ୟନିସିପାଲିଟି କର୍ତ୍ତୃପକ୍ଷ ଏନେଇ ଲୋକଙ୍କୁ ସଚେତନ କରିବା ଦରକାର । ପୁଣି ଜରିମାନା ଅର୍ଥ ୧୦୦ ଟଙ୍କାରୁ ବେଶୀ ହେବା କଥା ନୁହେଁ ବୋଲି ସେ କହିଛନ୍ତି ।
ଏନେଇ ଜିଲ୍ଲା ବିଜେପି ପକ୍ଷରୁ ବ୍ରହ୍ମପୁର ମୁ୍ୟନିସିପାଲିଟି କମିଶନରଙ୍କୁ ଏକ ସ୍ମାରକପତ୍ର ପ୍ରଦାନ କରାଯାଇଛି ।
ଏନେଇ ଜିଲ୍ଲା ବିଜେପିର ପୂର୍ବତନ ସଭାପତି କାହ୍ନୁ ଚରଣ ପତି କହିଛନ୍ତି ଏନେଇ ଯଦି ବିଭାଗୀୟ ଅଧିକାରୀମାନେ ଉପଯୁକ୍ତ ପଦକ୍ଷେପ ନ ନିଅନ୍ତି ଓ କ୍ଷୁଦ୍ର ବ୍ୟବସାୟୀଙ୍କ ଜୀବନ ଜୀବିକାକୁ ପ୍ରଭାବିତ କରିବାକୁ ଚେଷ୍ଟା କରନ୍ତି ତେବେ ଆସନ୍ତା ଦିନରେ ଆନେ୍ଦାଳନକୁ ଆହୁରି ଜୋରଦାର କରାଯିବ ।
କାହ୍ନୁ ଚରଣ ପତି ଆହୁରି କହିଛନ୍ତି ବ୍ରହ୍ମପୁର ମୁ୍ୟନିସିପାଲିଟିର ଏନଫୋର୍ସମେଣ୍ଟ ଟିମ୍ ଉଚ୍ଛେଦ ନାମରେ ଛୋଟ ଛୋଟ ବ୍ୟବାସୀୟଙ୍କ ବ୍ୟବସାୟ ନଷ୍ଟ କରି ଦେଉଛି ।
ଫଳ ବ୍ୟବସାୟୀଙ୍କ ଫଳସବୁ ଫିଙ୍ଗିଦେବା ସହ ସେମାନେ ବ୍ୟବହାର କରୁଥିବା ଠେଲା ଗାଡିକୁ ମଧ୍ୟ ଭାଙ୍ଗିବାକୁ ଚେଷ୍ଟା କରୁଛି ।
ଫଳରେ ଏହି କ୍ଷୁଦ୍ର ବ୍ୟବସାୟୀମାନେ ସେମାନଙ୍କର ଜୀବନ ଜୀବିକା ହରାଇବାର ଯଥେଷ୍ଟ ସମ୍ଭବାନା ସୃଷ୍ଟି ହେଉଛି ।
ଗୋଟିଏ ପଟେ କରୋନା ଯୋଗୁଁ ସେମାନଙ୍କର ବ୍ୟବସାୟ ବନ୍ଦ ପଡ଼ିଥିବା ବେଳେ ଏବେ ଯଦିଓ ସେମାନେ ପୁଣିଥରେ ନିଜର ଅଣ୍ଟା ସଳଖି ଛିଡ଼ା ହେବାକୁ ଚେଷ୍ଟା କରୁଛନ୍ତି; ହେଲେ ବିଇଏମସିର ଉଚ୍ଛେଦ ଭୟ ସେମାନଙ୍କୁ ଘାରୁଛି ।
ମିଳିଥିବା ସୂଚନା ଅନୁସାରେ ବର୍ତ୍ତମାନ ୩ଟି ଇଚ୍ଛେଦକାରୀ ଦଳ ସହରର କରୋନା ପରିଚାଳନା ଉଚ୍ଛେଦ ଦାୟିତ୍ୱରେ ରହିଛନ୍ତି ।
ପ୍ରତିଟି ଉଚ୍ଛେଦକାରୀ ଦଳରେ ଦୁଇଜଣ ବିଇଏମସି ଅଧିକାରୀ, ଜଣେ ଇପଜିଲ୍ଲାପାଳ କାର୍ଯ୍ୟାଳୟ ଅଧିକାରୀ ଓ ଜଣେ ତହସିଲଦାରଙ୍କ କାର୍ଯ୍ୟାଳୟ ଅଧିକାରୀ ସାମିଲ ଅଛନ୍ତି ।
ଏହାବାଦ୍ ପୁଲିସ ଅଧିକାରୀମାନେ ମଧ୍ୟ କରୋନା ନିିୟମ ଉଲ୍ଲଂଘନ ପାଇଁ ଆଦାୟ ହେଉଥିବା ଜରିମାନା ଦାୟିତ୍ୱରେ ରହିଛନ୍ତି ।
ବିଶେଷ କରି ଜିଲ୍ଲା ପ୍ରଶାସନ ଦ୍ୱାରା ଏବେ କରୋନା ନିୟମ ଉଲ୍ଲଂଘନକାରୀଙ୍କ ବିରୋଧରେ ୫ସୂତ୍ରୀ ରଣନୀତି କାର୍ଯ୍ୟକାରୀ କରାଯାଉଛି ।
ଏହି ୫ ସୂତ୍ରୀ ନିୟମ ଅନୁସାରେ ଏଣିକି ଦୋକାନୀ ମାନେ ନିଜ ଦୋକାନ ଆଗରେ ଡବଲ୍ ବ୍ୟାରିକେଡ ଲଗାଇବେ । ଏହାସହ ସେମାନେ ସାମାଜିକ ଦୂରତା ବଜାୟ ରଖିବା ସହ ମାସ୍କ ପରିଧାନ କରିବେ ।
ଦୋକାନ ଆସୁଥିବା କ୍ରେତା ପାଇଁ ମାସ୍କ ପରିଦାନ ବାଧ୍ୟତାମୂଳକ । ହାତ ପରିଷ୍କାର କରିବାକୁ ସାନିଟାଇଜର ଓ ଗ୍ରାହକଙ୍କ ଯିବା ଆସିବା ତାଲିକାକୁ ପରିଚାଳନା କରିବା ପାଇଁ ଏକ ରେଜିଷ୍ଟାର ବ୍ୟବହାର କରାଯିବ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
